Paset daytoy ti programa ti Gobierno Munisipal iti panangidaulo ni Mayor Edgardo “Ediboy” S. Cobangbang, Jr. a mangipamaysa ti pagsayaatan dagiti “Senior Citizens” a maibilbilang a kangrunaan nga umili a mataming ti pakaseknanda nupay saan met a maidumduma dagiti dadduma a sektor.
Nagkablaaw ken nagyaman ti MSWD Officer ket inlawlawagna dagiti annuroten iti panangala ti maited a kantidad uray pay dagiti nabiit pay a pimmusay a kameng ti Senior Citizen. Bininsa pay ti opisial ti paggidiatan ti pension nga awatenda iti pension nga awaten ti nagretiro iti serbisio manipud iti GSIS ken SSS. Nadakamat pay ti pateg ti mangkuyog/mangirepresentar ken mangasistir kadagiti kumapsuten a nataengan ken pagrebbengan ti Barangay Captain a mangsertipikar ti papeles dagiti naisalumina a kaso ti nataengan a rebbengna a makaala kadaytoy a pagsayaatan.
Nagsarita met ni Dr. Carlito S. Pano, M.D., Chairman, Committee on Health ken Social Services a pagyamanan unay daytoy agtultuloy nga awaten dagiti nataengan a pangsulnitda ti kasapulanda a kas tulong ti Gobierno Nasional babaen ti DSWD nga ipatungpal ti LGU. Dinakamat ni SBM Pano ti pateg ti panangtarabay kadagiti nataengan babaen kadagiti programa a maiyataday iti pagkasapulanda.
ilo_Latn ilo_Latn ilo_Latn